"Toora käsud kehtivad ikka veel, kuid ainult Jeesuse õpetusele vastavalt."
Gershon Nerelin Iisrael
Seekord kuuleme esimestest apostlitest.
Meiega on Gershon Nerelin. Shalom.
Tere tulemast!
Gershon, mida tähendab sõna "apostel"?
Apostel või heebrea keeles "shaliah" tähendab kedagi,
keda on läkitatud. Kui on keegi, keda läkitatakse ja keegi,
kes läkitab. Meie kontekstis on Jeesus, meie Isand, läkitaja.
Tal on jüngrid, järgijad. Ta saadab nad välja.
Täpsemalt Uues Testamendis loeme 12 esimesest Jeesuse jüngrist.
Algselt 11 ja ühest, kes tuli Juudas Iskarioti asemele.
Need 12 saadeti välja Jeesuse poolt, et Tema
sõnumit, Tema evangeeliumi, Tema tõde kuulutada.
Mida räägib Piibel sellest, kuidas Jeesus neid läkitas?
Apostlite tegude raamatust võib lugeda, et kohe pärast Jeesuse
surnust üles tõusmist ja vahetult enne Tema taevasseminekut
käskis ta oma jüngritel olla tunnistajad, rääkides
maailmale. Tegelikult Jeesus käskis kõiki jüngreid, mitte ainult 12,
Ka neid, kes nende 12-ega ühinesid, minna ja olla Tema
tunnistajaks. Rääkida tõest, Jeesusest esmalt Jeruusalemmas,
siis Juudas. Täna istume Juuda mägedel Iisraelis.
Siis pidid nad Samaariasse mitte- juutidest samaarlaste juurde
minema ja siis maailma otsani kõigi rahvaste juurde,
kes pidid selle tõe sõnumi saama.
Näeme, et piirid olid maha võetud, sest tõde Messiast ei pea jääma
ainult IIsraeli lähistele. See läheb välja kogu maailma.
Kuidas pidid jüngrid tunnistama? Jüngritest apostlite tunnistus oli
isiklik. Nad teadsid täpselt, millest nad rääkisid, sest
neil oli Jeesusega isiklik kogemus.
Nad olid kogenud seda, kuidas Püha Vaim nende südameisse tuli.
Nad olid kogenud oma mõtlemise ja arusaamise muutust.
Oma tunnistuses jagasid nad tõde Jeesusest,
sellest suurest lootusest. Päästest, pattude andekssaamisest.
Igavesest elust. Nad said seda jagada, sest nad teadsid, millest
rääkisid. See ei olnud lihtsalt teooria. Seda nad teadsid oma
sisemisest teadmisest, et see oli tõde.
See tunnistus on ka tänapäeval väga väeline, sest nad teavad,
millest nad räägivad. See ei ole lihtsalt müütide rääkimine.
See on isiklik teadmine. Isiklik tõde ja valmisolek
seda teistega jagada. -Kas nende saamisel
jüngriteks oli ka mingi väline märk või tseremoonia?
Matteuse evangeeliumi lõpust võib lugeda, et Jeesus õpetab oma
jüngritele välja maailma minemist ja tunnistamist, et teha rahvaid
jüngriteks. Et kõik inimesed hakkaksid Tema jüngriteks,
tema järgijateks. Siis ta ütles: Õpetage neile minu käskudest
kinni pidama. Siis ta ütles: Välise märgina ristige nad Isa, Poja
ja Püha Vaimu nimesse. See sarnaneb ristimisele,
kuidas Ristija Johannes Jordani jões ristis.
Meie ristime vees. Ka tänapäeval ristime meie messiaanlike juutidena
täiskasvanud usklikke, kes tahavad saada Jeesuse jüngriks.
Veega ristimine on väline märk. -Mida neile uutele jüngritele
pidi õpetatama? -Nad pidid järgima ja pidama Jeesuse käske.
Meil on nn "Messia Toora".
Käsud; Messia õpetus. See on uus õpetus.
See on nagu uus vein, mida me peame uutesse anumatesse panema.
Meie oleme need uued anumad. Me peame uue mõtteviisi kujundama.
Nagu uus vein, millel on uus maitse.
Apostlid pidid teistega jagama uut sõnumit.
Tänapäeval tunnistame me messiaanlike juutidena Jeesusest
oma isiklike tunnistustega. Mina tunnistan sellest, kuidas minust
sai Jeesusesse uskuja. Ma ei tee misjonitööd, kuid ma olen
vaba tunnistama ja jagama isiklikult, sest ma tunnen
oma usku Jeesusesse, kuidas ma Temaga kohtusin.
Mul on Tema vaim, Püha Vaim.
See on midagi, mille kohta ma tean, et see on tee, tõde ja elu,
ja ma tahan ka teistele, nii palju, kui võimalik on, seda anda.
Kui me räägime uutest usklikest, kas me siis peaksime kasutama
sõna "pöördunu"? -Sõna "pöördunu" on üks raske sõna, kui me seda
õigesti ei kasuta. Ma ei arva, et me peaksime juutide puhul
kasutama sõna "pöördunu", sest meid ei ole kristlusesse pööratud.
Me ei hülga oma juudi usku Aabrahami, Iisaki ja Jaakobi Jumalasse.
"Pöördunu" on sõnastiku järgi usku vahetanud inimene.
Meie ei muuda oma usku. Me täiendame oma usku Jeesusega.
Kuna Jeesus on täitumine, siis meie usk on täielikuks saanud.
Meie kontekstis ei ole sõna "pöördunu" hea variant.
Kuid me kasutame sõna "pöördunu" paganate puhul, kellel algselt ei
olnud usku Aabrahami, Iisaki ja Jaakobi Jumalasse.
Nemad on tõesti pöördunud, sest nemad muutsid täielikult oma usku.
Nad ühinesid juudi inimeste usuga, usuga Messiasse Kristusesse.
Seega on nemad pöördunud, kuid meie juutidena ei ole.
Meie usk on täide läinud Messias.
Tõlge: Airi Vasar